**Cântecul libertății umane**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem liberi!

Suntem liberi!

Să supunem elementele

doar cu o mantră a iubirii!

Suntem unici!

Suntem unici!

Universul se învârte pe orbita inimii noastre,

n-ar exista nicio stea fără privirea noastră,

n-ar exista nciiun zbor fără dorurile noastre.

Stelele zburătoare se nasc din cântecele noastre

și subjugă

zilele de emfază ale dragonilor de umbre

care cuceresc spațiul nepus la adăpost.

Celulele spațiului încă acoperit al lumii

se culcă pe rugăciunile noastre dezgolite,

uitate sau aruncate pe neiertări de gheață.

Să ne trezim din adâncirea în pierderea de sine,

din lâncezeala zilei tridimensionale,

să dezghețăm iertările

să ținem în căușul palmei rugăciunile

și, cu infinită grijă,

să le dăm drumul să zboare libere spre cer.

Suntem liberi

să supunem elementele.

Să lăsăm ziua să-și ardă lumânările,

să lăsăm apa să-și lepede izvoarele,

focul să-și dea ofranda stelelor,

pământul să cuprindă cu dragoste

în sânul lui

obositele manifestări ale existenței cosmice

și să desfacă totul în infinitezimale celule,

ca la începutul Creației.

Dar suntem liberi să supunem elementele,

doar cu mantra iubirii,

a unirii celulelor,

identice dincolo de voalul tăcerii lumii.

Unite să fie celulele de iarbă cu cele de apă,

celulele de aer cu celulele de zbor

celulele curcubeului cu celulele inimii,

celulele luminii ce cele ale poeziei!

Să lăsăm elementele

să se întâmpine unul pe celălalt

în timp ce noi,

liberi,

liberi

și unici,

cântăm mantra iubirii pure...